ประมวล สภาวสุ

**ประมวล สภาวสุ**  (29 พฤศจิกายน พ.ศ. 2470 – 27 มกราคม พ.ศ. 2545) เป็นนักการเมืองชาวไทย อดีตรองนายกรัฐมนตรี อดีตรัฐมนตรีว่าการกระทรวงการคลังและกระทรวงอุตสาหกรรม อดีตสมาชิกสภาผู้แทนราษฎรจังหวัดพระนครศรีอยุธยา

## ประวัติ
ประมวล เกิดวันที่ 29 พฤศจิกายน พ.ศ. 2470 ที่อำเภอบางปะหัน จังหวัดพระนครศรีอยุธยา เป็นบุตรนายถาวร กับนางมาโนช สภาวสุ มีพี่น้อง 4 คน สมรสกับคุณหญิงศรีประพาฬ สภาวสุ มีบุตร-ธิดารวม 5 คน เป็นบิดาของกอร์ปศักดิ์ สภาวสุ อดีตรองนายกรัฐมนตรี 

ประมวล เป็นสมาชิกสภาผู้แทนราษฎรจังหวัดพระนครศรีอยุธยาหลายสมัย เข้าดำรงตำแหน่งรัฐมนตรีว่าการกระทรวงการคลังระหว่างปี พ.ศ. 2531-2533 ขณะที่เศรษฐกิจไทยร้อนแรงที่สุดในรอบ 20 ปีด้วยอัตราการขยายตัวสูงถึงร้อยละ 11 การส่งออกเติบโตเป็นประวัติการณ์ โดยสินค้าข้าวเพิ่มขึ้นร้อยละ 50 และสินค้าอุตสาหกรรมเพิ่มขึ้นร้อยละ 40 ประเทศไทยสามารถตั้งงบประมาณแผ่นดินแบบสมดุลได้เป็นครั้งแรกในประวัติศาสตร์ในปีงบประมาณ 2534

ประมวล เกษียณตัวเองจากทางการเมืองตั้งแต่ปี พ.ศ. 2539 และถึงแก่อนิจกรรมเมื่อวันอาทิตย์ที่ 27 มกราคม พ.ศ. 2545 สิริอายุ 74 ปี

## ประวัติการศึกษา และวุฒิกิตติมศักดิ์
* มัธยมศึกษาจาก โรงเรียนวัดบวรนิเวศ
* สอบไล่ได้ตามหลักสูตร ชั้นเตรียมปริญญาแห่งมหาวิทยาลัยธรรมศาสตร์และการเมือง พ.ศ. 2488 - 2489
* วิทยาลัยป้องกันราชอาณาจักร ประจำปี 2532
* ปริญญาบัตรกิตติมศักดิ์ของกองทัพเรือ
* ปริญญาบัตรกิตติมศักดิ์ของมหาวิทยาลัยศรีปทุม

## ประวัติการทำงาน
* สมาชิกขบวนการเสรีไทย
* รับราชการ สังกัดกรมสรรพากร
* ผู้จัดการ บริษัท รัชตะ ก่อสร้าง 
* ประธานบริษัท ประมวลก่อสร้าง
* กรรมการสภาหอการค้า
* กรรมการผู้ทรงคุณวุฒิ สภาลูกเสือแห่งชาติ
* สมาชิกสภาจังหวัดพระนคร (กรุงเทพมหานครเดิม)
* กรรมการบริหารคณะกรรมการลูกเสือแห่งชาติ
* กรรมการสภามหาวิทยาลัยธรรมศาสตร์
* กรรมการมูลนิธิเพื่อโรงพยาบาลธรรมศาสตร์เฉลิมพระเกียรติ
* รองประธานกรรมการโครงการศูนย์โรคหัวใจในสมเด็จพระบรมราชินีนาถ คณะแพทย์ศาสตร์ศิริราช มหาวิทยาลัยมหิดล

## การดำรงตำแหน่งทางการเมือง
* ที่ปรึกษานายกรัฐมนตรี พ.ศ. 2518
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 26 มกราคม พ.ศ. 2518
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 22 เมษายน พ.ศ. 2522
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 18 มกราคม พ.ศ. 2526
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 27 กรกฎาคม พ.ศ. 2529 
* รัฐมนตรีว่าการกระทรวงอุตสาหกรรม เมื่อวันที่ 11 สิงหาคม พ.ศ. 2529 ถึงวันที่ 8 สิงหาคม พ.ศ. 2531
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ  กรกฎาคม  พ.ศ. 2531
* รัฐมนตรีว่าการกระทรวงการคลัง เมื่อวันที่ 9 สิงหาคม พ.ศ. 2531 ถึงวันที่  25 สิงหาคม พ.ศ. 2533
* รองนายกรัฐมนตรี อันดับ 1 เมื่อวันที่ 26 สิงหาคม พ.ศ. 2533 ถึงวันที่ 10 ธันวาคม พ.ศ. 2533
* รัฐมนตรีว่าการกระทรวงอุตสาหกรรม เมื่อวันที่ 14 ธันวาคม พ.ศ. 2533 ถึงวันที่ 23 กุมภาพันธ์ พ.ศ. 2534
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 22 มีนาคม พ.ศ. 2535
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 13 กันยายน  พ.ศ. 2535
* สมาชิกสภาผู้แทนราษฎรจังหวัดพระนครศรีอยุธยา การเลือกตั้งเมื่อ วันที่ 2 กรกฎาคม  พ.ศ. 2538

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางปะหัน
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:สมาชิกขบวนการเสรีไทย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:พรรคประชาธิปัตย์
หมวดหมู่:บุคคลจากโรงเรียนอยุธยาวิทยาลัย
หมวดหมู่:บุคคลจากโรงเรียนวัดบวรนิเวศ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ชาวไทยในสงครามโลกครั้งที่สอง